2018 |január | 11

eger megyei jogú város polgármesteri hivatal

Sajtóközlemény

**elindult EGER MEGYEI JOGÚ VÁROS POLGÁRMESTERI HIVATALA legújabb projektje, ahol a középpontban, a nők és a családok állnak EGER és térségében.**

**Eger 200 millió forint európai uniós támogatást kapott az EFOP-1.2.9-17-2017-00042-es azonosítószámú „Eger Megyei Jogú Város Női Információs és Szolgáltató Központjának létrehozása” című projektre. A pályázat beadásában és a projekt megvalósításában konzorciumban együttműködik Eger Megyei Jogú Város Polgármesteri Hivatala és a FICSAK - Fiatal Családosok Klubjának Egyesülete.**

2018.január 18-án 13.00 órakor Martonné Adler Ildikó, Eger Megyei Jogú Város Alpolgármestere jelenti be a projekt indulását.

Az Emberi Erőforrások Minisztériuma elkötelezett a családbarát közgondolkodás elterjesztésében. Vallja, hogy a családok védelme és jólétének erősítése az állam, az önkormányzatok, a civil szervezetek, az egyházak, a médiaszolgáltatók és a gazdasági élet szereplőinek egyaránt feladata. A fentiek megvalósítása érdekében felhívást tett közzé EFOP.1.2.9-17 kódszámmal, „ A nők a családban és a munkahelyen” címen, melyen városunk képviseletében a Polgármesteri Hivatal a Fiatal Családosok Klubjával közösen pályázott. A projekt során megvalósítandó helyi Nő-Köz-Pont célja, hogy a térségben élő nők családi, társadalmi és munkaerőpiaci szerepeinek összeegyeztetését elősegítse, a nők foglalkoztathatóságát, atipikus munkavégzését népszerűsítse. Az iroda többek között ingyenes jogi, pszichológiai tanácsadásokat is nyújt majd, továbbá a pályázati programok mellett gyermekfelügyeletet is biztosít. Kiemelt feladata lesz a nők – már említett munkaerőpiaci integrálódásán túl – a családok helyzetének javítása közvetlen és közvetett segítségnyújtással, a munkáltatók és a munkavállalók közötti együttműködés elősegítése, a család és a munka össze-egyeztethetőségének érdekében. Mivel a kiírás a nők helyzetének javításán keresztül a családok működését célozza, így a tevékenységek során a nők elérésekor az egész család (apák, gyermekek, idősebb generáció/nagyszülők) bevonása fontos szempont.

A Nő-Köz-Pont feladata olyan helyi hálózat létrehozása, amely beazonosítja, nyilvántartja, közvetíti a nők és a hozzájuk kapcsolható családi környezet számára a térségben elérhető szolgáltatásokat. A megvalósítás során az információk áramlása, a szolgáltatások elérhetősége, biztosítása kerül előtérbe. A helyi hálózat kialakításánál olyan együttműködések kerülnek létrehozásra, melyek ezt a célt szolgálják. Ezen együttműködések a helyi erőforrásokra, illetve a helyi igényekre fognak támaszkodni. Ehhez a Nő-Köz-Pont kommunikációs aktivitásokat, szemléletformáló tevékenységeket fog végezni. Itt elérhetőek lesznek formális és nem -formális képzések, fejlesztések, felkészítések is a célcsoport számára. A projekt három éves időtartama során cél és feladat, hogy Egerben a nők és a családok támogatása területén jelentős, minden érdekelt és érintett számára hasznos és sikeres eredményeket tudjunk felmutatni.

A Nő-Köz-Pontban és a projektben dolgozók célja a nők munkaerő-piaci helyzetének javítása, a család és munka összeegyeztethetőségének előmozdítása helyi megoldásokkal és együttműködésekkel.

**A projektről további információ Csomós Beáta szakmai vezetőtől a 0636521995-ös telefonszámon, illetve a csomos.beata@ph.eger.hu e-mail címen kérhető.**